《咏佛见笑》
宋代·舒岳祥

锦堂得此添春色，金屋从他著丽人。
老佛见之怜且笑，少年休以妄为真。
梵天宝相宜方驾，海岛金沙合效颦。
可是好花多刺手，汉滨游女礼防身。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。